**Z A P I S N I K**

**Sa treće sjednice Skupštine Glavnog grada-Podgorice, održane 12. septembra 2018. godine, u zgradi Skupštine, sa početkom u 9 časova**

 Sjednicu je otvorio predsjednik Skupštine, **dr Đorđe Suhih**.

Na početku sjednice, Skupština je konstatovala prestanak mandata odbornicima koji su podnijeli ostavke, i to: sa Izborne liste „ZA DOBRO GRAĐANA PODGORICE - POBJEDNIČKA KOALICIJA-MILO ĐUKANOVIĆ“: **Slavoljubu Stijepoviću, Vladanu Vučeliću, Dragici Sekulić, mr Radosavu Babiću, Miomiru M. Mugoši, Zoji Bojanić-Lalović, Pavlu Raduloviću, Vojinu Žugiću, Časlavu Vešoviću, Momčilu Vujoševiću, Đorđini Lakić, mr Nemanji Katniću, Blažu Šaranoviću** i **dr Nerminu Abdiću** i sa Izborne liste DEMOKRATSKI FRONT – SOCIJALISTIČKA NARODNA PARTIJA “SVE ZA MOJ GRAD”, odbornici **doc. dr Branki Bošnjak** i odborniku **Jovanu Pejoviću**.

Na osnovu Izvještaja Izborne komisije Glavnog grada o popuni upražnjenih odborničkih mjesta, uključujući i odborničko mjesto koje je ostalo upražnjeno izborom dr Ivana Vukovića za gradonačelnika, na prošloj sjednici Skupštine, Skupština je potvrdila mandat novim odbornicima: sa Izborne liste „ZA DOBRO GRAĐANA PODGORICE-POBJEDNIČKA KOALICIJA-MILO ĐUKANOVIĆ“: **Marijani Petranović, Stefanu Šaponjiću, Vladanu Arsoviću, Džemalu Lekiću, Zdravku Burzanoviću, Mariji Đuričković Gojčević, Andriji Klikovcu, Nenadu Vujoševiću, Ani Knežević, mr Nataši Gazivoda, mr Ivanu Jekniću, Milanu Vuleviću, Lilandi Ćorović, Slobodanki Marković** i **Dunji Vuković** i sa Izborne liste DEMOKRATSKI FRONT – SOCIJALISTIČKA NARODNA PARTIJA “SVE ZA MOJ GRAD”, odborniku **Vladimiru Bulatoviću** i odbornici **Mariji Marović.**

 Nakon toga, predsjednik **Suhih** je konstatovao prisustvo 59 odbornika i kvorum za rad i punovažno odlučivanje.

Odsustvo sa sjednice najavili su odbornici: **Marija Blagojević, Aleksandar Božović, Zoran Lakušić** i odbornik **Vladimir Čađenović,** koji je najavio odsustvo do 15 časova.

 Na poziv za učešće nevladinih organizacija na ovoj sjednici, nije bilo prijava.

Zapisnik sa druge sjednice Skupštine, održane 31. jula 2018. godine,usvojen je bez primjedbi (glasao je 31 odbornik: 30 „za“ i jedan „uzdržan“ glas).

 Zatim se, saglasno članu 69 Poslovnika Skupštine, prešlo na utvrđivanje dnevnog reda.

Predsjednik **Suhih** je obavijestio da su, vezano za predložene tačke dnevnog reda, kao dopuna, odbornicima dostavljeni sljedeći materijali:

 **-**Saglasnosti Ministarstva održivog razvoja i turizmana predloge detaljnih urbanističkih planova: „Vranićke njive“,″Gornja Gorica 2 - dio zone B″; Zona centralnih djelatnosti - Cetinjski put″; “Zelenika”; ″Zabjelo B2″; ″Blok 35 i 36″, ″Čepurci -dio″ i „Zabjelo 8“ *(za tačke od 10 do 17 predloženog dnevnog reda);*

 *-* korigovani garfički prilozi za detaljne urbanističke planove: ″Gornja Gorica 2 - dio zone B″; ″Blok 35 i 36″ i ″Čepurci -dio″ *(za tačke od 11, 15 i 16 predloženog dnevnog reda);*

-Zaključak Vlade Crne Gore o davanju prethodne saglasnosti za otuđenje nepokretnosti u zahvatu DUP-a ″Dajbabe - Zelenika - dio planske zone 11″ - izmjene i dopune *(za tačku 18 predloženog dnevnog reda).*

 S obzirom da nije bilo predloga za izmjenu predloženog dnevnog reda, koji je odbornicima dostavljen sa Sazivom za sjednicu, Skupština je, sa 31 glasom “za”, bez “protiv” i “uzdržanih” glasova, utvrdila, sljedeći-

**D n e v n i r e d:**

1. Izvještaj o radu Gradonačelnika i radu organa uprave Glavnog grada i službi za 2017. godinu;
2. Predlog završnog računa Budžeta Glavnog grada - Podgorice za 2017. godinu;
3. Informacija o ostvarivanju Budžeta Glavnog grada - Podgorice u periodu januar - jun 2018. godine;
4. Predlog Strateške karte buke za aglomeraciju Glavni grad Podgorica;
5. Predlog odluke o donošenju Detaljnog urbanističkog plana ″Nova Varoš 2″ u Podgorici;
6. Predlog odluke o donošenju Urbanističkog projekta ″Hemomont″ u Podgorici;
7. Predlog odluke o donošenju Detaljnog urbanističkog plana ″Titeks″ u Podgorici;
8. Predlog odluke o donošenju Detaljnog urbanističkog plana ″Tološi 1″ u Podgorici;
9. Predlog odluke o donošenju Detaljnog urbanističkog plana ″Dahna 2″ u Podgorici;
10. Predlog odluke o donošenju Detaljnog urbanističkog plana ″Vranićke njive″ u Podgorici;
11. Predlog odluke o donošenju Detaljnog urbanističkog plana ″Gornja Gorica 2 - dio zone B″ u Podgorici;
12. Predlog odluke o donošenju Detaljnog urbanističkog plana ″Zona centralnih djelatnosti - Cetinjski put″ u Podgorici;
13. Predlog odluke o donošenju Detaljnog urbanističkog plana ″Zelenika″ u Podgorici;
14. Predlog odluke o donošenju Detaljnog urbanističkog plana ″Zabjelo B2″ u Podgorici;
15. Predlog odluke o donošenju Detaljnog urbanističkog plana ″Blok 35 i 36″ u Podgorici;
16. Predlog odluke o donošenju Detaljnog urbanističkog plana ″Čepurci -dio″ u Podgorici;
17. Predlog odluke o donošenju Detaljnog urbanističkog plana ″Zabjelo 8″ u Podgorici;
18. Predlog odluke o prodaji građevinskog zemljišta u zahvatu DUP-a ″Dajbabe - Zelenika - dio planske zone 11″ - izmjene i dopune;
19. Predlog odluke o davanju saglasnosti za zasnivanje stvarne službenosti na neodređeno vrijeme uz naknadu na dijelu katastarskih parcela broj 210 i 218/1 KO Mrke;
20. Izvještaj o postupanju u upravnim stvarima kod organa uprave Glavnog grada - Podgorice za 2017. godinu;
21. Izvještaj o sprovođenju plana upravljanja komunalnim i neopasnim građevinskim otpadom u Glavnom gradu za 2017. godinu;
22. Informacija o pripremljenosti turističke sezone u Glavnom gradu - Podgorici u 2018. godini;
23. Izbor i imenovanja.

U vezi sa **PRVOM TAČKOM** dnevnog reda - **Izvještajem o radu Gradonačelnika i radu organa uprave Glavnog grada i službi za 2017. godinu,** uvodnu izlaganje imao je gradonačelnik **dr** **Ivan Vuković.**

Pitanja u vezi sa Izvještajem, koja su se, uglavnom, odnosila na realizaciju Programa uređenja prostora Glavnog grada Podgorice za 2017 godinu, postavili su: **Ivana Bojović, Tanja Džankić** i **Marija Pavićević,** dok je pitanjeu vezi sa problemom orgnizovanja mjesnih zajednica, postavila odbornica **Sonja Radunović.** Odgovore i pojašnjenja dali su **Zorica Rakčević,** v.d. pomoćnice sekretara Sekretarijata za planiranje i uređenje prostora i zaštitu životne sredine, **Srđan Raičević,** izvršni direktor Agencije za izgradnju i razvoj Podgorice d.o.o., **Mišela Manojlović,** sekretarka Sekretarijata za lokalnu samoupravu i **Marko Rakočević,** sekretar Sekretarijata za komunalne poslove i saobraćaj.

 Po ovoj tački dnevnog reda diskutovali su: **Štjefan Camaj, Mitar Vuković, Branko Vuković, mr Boris Mugoša, Marija Marović, Vladimir Čađenović, Luka Rakčević, Miodrag Bešović** i **mr Jovan Rabrenović.**

Rad gradonačelnika i rad organa uprave Glavnog grada i službi za 2017. godinu, opozicioni odbornici su ocijenili negativno, dok su gradonačelnik **Vuković** i odbornici vladajuće koalicije rad gradske uprave u prethodnom periodu ocijenili kvalitetnim i uspješnim.

Značajan dio rasprave vodio se oko pitanja blagovremenosti dostavljanja Izvještaja, odnosno razloga zbog kojih se Izvještaj nije razmatrao u propisanom roku, u vrijeme mandata gradonačelnika Slavoljuba Stijepovića i što Izvještaj potpisuje gradonačelnik Vuković. Primjedba opozicionih odbornika bila je i da Izvještaj nije urađen u skladu sa Uputstvom za izradu izvještaja i da ne sadrži podatke o tome koji su projekti planirani, a nijesu realizovani. U sklopu projekata koji nijesu realizovani, najviše pažnje posvećeno je izgradnji kolektora za prečišćavanje otpadnih voda i obezbjeđivanju radio prenosa sjednica Skupštine, odnosno otvaranju gradske televizije.

Po primjedbama formalno-pravne prirode, koje su se odnosile na blagovremenost dostavljanja Izvještaja i izradu Izvještaja po Uputstvu, pojašnjenja su dali predsjednik **dr Đorđe Suhih** i sekretar Skupštine, **Veselin Vukčević**. Istaknuto je da je gradonačelnik Stijepović blagovremeno dostavio Izvještaj, u skladu sa Zakonom o lokalnoj samoupravi i da Izvještaj nije stavljen u skupštinsku proceduru zbog predizbornog perioda, te da je, čim su se stvorili uslovi, ova tačka uvrštena u dnevni red Skupštine, na predlog novog gradonačelnika, kao jedino ovlašćenog predlagača.

Određena pojašnjenja povodom navoda u diskusijama odbornika, iz resora koji pokrivaju, dali su **Violeta Klikovac**, izvršna direktorica „Putevi“ d.o.o. Podgorica i **Filip Makrid**, tehnički direktor „Vodovod i kanalizacija“ d.o.o.

Tokom rasprave više odbornika je koristilo pravo na repliku.

Odbornik **mr Mihailo Anđušić** je replicirao nakon diskusija odbornika Štjefana Camaja, Branka Vukovića, Luke Rakčevića i Mitra Vukovića**,** odbornik **Nenad Vujošević,** povodom diskusija Vladimira Čađenovića i Mitra Vukovića**, mr Boris Mugoša,** povodom diskusijeLuke Rakčevićai odbornik **Luka Rakčević** odbornicima Andriji Klikovcu, mr Mihailu Anđušiću i mr Borisu Mugoši**.**

Gradonačelnik **mr Ivan Vuković** je replicirao odbornicima Štjefanu Camaju, Mitru Vukoviću, Branku Vukoviću, Vladimiru Čađenoviću, Luki Rakčeviću i Miodragu Bešoviću.

 Kroz proceduralna reagovanja replicirali su odbornici: **Nenad Vujošević,** nakon replike odbornikaBranka Vukovića, **Vladimir Čađenović,** nakon pojašnjenja sekretara SkupštineVeselina Vukčevićai replikegradonačelnika Vukovićai **Andrija Klikovac,**  na diskusiju odbornika Luke Rakčevića.

 Nakon zaključenja rasprave, prešlo se na izjašnjavanje o Izvještaju.

- Skupština je usvojila Izvještaj o radu Gradonačelnika Glavnog grada i radu organa uprave Glavnog grada i službi za 2017. godinu. (glasalo je 48 odbornika: 32 »za«, 16 »protiv«, bez »uzdržanih« glasova).

Skupština je prihvatila predlog predsjenika **Suhiha** da se istovremeno razmatraju **DRUGA** i **TREĆA TAČKA** dnevnog reda - **Predlog završnog računa Budžeta Glavnog grada - Podgorice za 2017. godinu i Informaciju o ostvarivanju Budžeta Glavnog grada - Podgorice u periodu januar - jun 2018. godine.**

Dopunsko obrazloženje Predloga završnog računa i Informacije, dao je predstavnik predlagača **mr Miomir Jakšić**, sekretar Sekretarijata za finansije.

Pitanja u vezi sa Predlogom završnog računa Budžeta Glavnog grada - Podgorice za 2017. godinu, postavili su **Janko Krstović,** u vezi sa depozitom u budžetu, **Tanja Džankić**,zašto Skupština nije raspravljala o Završnom računu budžetaprije lokalnih izbora, **Ivana Bojović**, u vazi sa izgradnjom Gradskog pozorištai **Vladimir Čađenović**, u vezi sa povećanjem rashoda po osnovu zarada i doprinosa u odnosu na povećanje broja izvršilaca u organima uprave. Na postavljena pitanja odgovor je dao **mr Miomir Jakšić**, sekretar Sekretarijata za finansije.

 U raspravi po ovoj tački dnevnog reda učestvovali su **Andrija Klikovac,** **Sonja Radunović, Janko Krstović, Mitar Vuković** i **Milan Vulević.**

Odbornici vladajuće koalicije su istakli da je 2017 godina uspješna u ostvarenju ciljeva predviđenih budžetom, da su primici ostvareni iznad plana, a izdaci realizovani u okviru planiranih, da jednu trećinu ukupnih izdataka iz Budžeta za 2017. godinu čine kapitalni izdaci, te da je u 2017. godini nastavljen trend smanjenja javnog duga.

 Opozicioni odbornici su akcentovali umanjene prihoda od prodaje nepokretnosti u odnosu na planirane, odliv budžetskih sredstava po osnovu prinudne naplate po sudskim izvršenjima iz budžeta Glavnog grada, kao i trošenje budžetskih sredstava na osnovu zaključaka gradonačelnika Glavnog grada za poboljšavanje materijalne situacije građana.Takođe je istaknuta potreba za adekvatnim vrednovanjem poslova matičara.

 Tokom rasprave, pojašnjenja povodom navoda u diskusijama, dali su **mr** **Miomir Jakšić**, sekretar Sekretarijata za finansije, vezano za ostvarivanje prihoda i **Srđan Raičević**, izvršni direktor Agencije za izgradnju i razvoj Podgorice d.o.o, u dijelu diskusija koji se odnosio na naplatu naknade za komunalno opremanje građevinskog zemljišta.

 Replike su koristili odbornik **Andrija Klikovac**, povodom navoda u diskusiji odbornika Janka Krstovića, vezano za prenešena sredstva u Budžetu iz prethodne godine i **Nenad Vujošević** i gradonačelnik **dr Ivan Vuković,** vezano za diskusiju Mitra Vukovića koja se odnosila na matičare.

Završnu riječ dao je **mr Miomir Jakšić**, sekretar Sekretarijata za finansije.

-Skupština je usvojila Predlog završnog računa Budžeta Glavnog grada - Podgorice za 2017. godinu, sa ispravkom tehničke greške Odbora za Statut i propise (glasalo je 49 odbornika: 33 »za«, 16 »protiv«, bez »uzdržanih« glasova);

-Skupština je usvojila Informaciju o ostvarivanju Budžeta Glavnog grada Podgorice za period januar – jun 2018. godine (glasalo je 49 odbornika: 33 »za«, 16 »protiv«, bez »uzdržanih« glasova).

U vezi sa **ČETVRTOM TAČKOM** dnevnog reda - **Predlogom Strateške karte buke za aglomeraciju Glavni grad Podgorica,** predsjednik **Suhih** je istakao da je obrađivač ovog dokumenta „Winsoft“ d.o.o. iz Podgorice.

 U ime obrađivača, Stratešku karte buke prezentovao je **Predrag Bulajić**.

 Po ovoj tački dnevnog reda nije bilo pitanja, niti diskusije.

 - Skupština je usvojila Predlog Strateške karte buke za aglomeraciju Glavni grad Podgorica (glasalo je 47 odbornika: 33 »za«, 14 »uzdržanih« glasova).

Nakon usvajanja navedenog dokumenta, predsjednik **Suhih** je, u 14,00 časova, odredio polusatnu pauzu u radu Skupštine.

U nastavku rada, prešlo se na **PETU TAČKU** dnevnog reda**-Predlog odluke o donošenju Detaljnog urbanističkog plana ″Nova Varoš 2″ u Podgorici.**

Koncept Plana, u ime obrađivača, “Urbi.Pro” d.o.o. iz Podgorice, prezentovala je arhitektica **Sandra Joksimović Lončarević.**

Pitanja vezano za eventualno ucrtavanje novih objekta u okviru ovog DUP-a i u vezi sa objektom MRC-a i nove zgrade Akademije nauka, kao i na planiranje izgradnje u blizini stare zgrade Akademije, postavio je odbornik **Vladimir Čađenović**, a odgovor je dala predstavnica obrađivača, arhitektica **Joksimović Lončarević.**

 Po ovoj tački dnevnog reda nije bilo diskusije.

- Skupština je usvojila Predlog odluke o donošenju Detaljnog urbanističkog plana ″Nova Varoš 2″ u Podgorici (glasalo je 35 odbornika: 23 »za«, 12 »protiv«).

U vezi sa **ŠESTOM TAČKOM** dnevnog reda - **Predlogom odluke o donošenju Urbanističkog projekta ″Hemomont″ u Podgorici,** u ime obrađivača “Ing Invest” d.o.o. , koncept Planaprezentovala je arhitektica **Zorica Sretenović.**

Pitanja u vezi sa vlasništvom dijela zemljišta u zahvatu predmetnog plana, kao i iskazanim interesovanjima vlasnika na javnoj raspravi, postavio je odbornik **Miodrag Bešović**, a odgovor je dala predstavnica obrađivača, arhitektica  **Sretenović.**

Po ovoj tački dnevnog reda nije bilo diskusije.

-Skupština je usvojila Predlog odluke o donošenju Urbanističkog projekta ″Hemomont″ u Podgorici, sa ispravkom tehničke greške Odbora za Statut i propise i Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine (glasalo je 46 odbornika: 33 »za«, 13 »uzdržanih« glasova).

U vezi sa **SEDMOM TAČKOM** dnevnog reda **- Predlogom odluke o donošenju Detaljnog urbanističkog plana ″Titeks″ u Podgorici,** koncept Plana, u ime obrađivača, “Urbi.Pro” d.o.o. iz Podgorice, prezentovala je arhitektica **Sandra Joksimović Lončarević.**

Po ovoj tački dnevnog reda nije bilo pitanja, niti diskusije.

-Skupština je usvojila Predlog odluke o donošenju Detaljnog urbanističkog plana ″Titeks″ u Podgorici (glasalo je 47 odbornika: 32 »za«, 15 »uzdržanih« glasova).

U vezi sa **OSMOM TAČKOM** dnevnog reda **- Predlogom odluke o donošenju Detaljnog urbanističkog plana ″Tološi 1″ u Podgorici,** koncept Plana, u ime obrađivača, Winsoft” d.o.o. i “CAU-Centar za arhitekturu i urbanizam” d.o.o., prezentovao je arhitekta **Predrag Bulajić.**

 Po ovoj tački dnevnog reda nije bilo pitanja, niti diskusije.

-Skupština je usvojila Predlog odluke o donošenju Detaljnog urbanističkog plana ″Tološi 1″ u Podgorici (glasalo je 48 odbornika: 33 »za«, 15 »uzdržanih« glasova).

U vezi sa **DEVETOM TAČKOM** dnevnog reda**-Predlogom odluke o donošenju Detaljnog urbanističkog plana ″Dahna 2″ u Podgorici,** koncept Plana, u ime obrađivača, konzorcijuma preduzeća “Republički zavod za urbanizam i projektovanje” a.d. i “Plan Plus” d.o.o., prezentovala je arhitektica **Tamara Vučević.**

 Po ovoj tački dnevnog reda nije bilo pitanja, niti diskusije.

-Skupština je usvojila Predlog odluke o donošenju Detaljnog urbanističkog plana ″Dahna 2″ u Podgorici (glasalo je 50 odbornika: 32 »za«, 18 »uzdržanih« glasova).

U vezi sa **DESETOM TAČKOM dnevnog reda - - Predlogom odluke o donošenju Detaljnog urbanističkog plana ″Vranićke njive″ u Podgorici,** u ime obrađivača “Ing Invest” d.o.o. , koncept Planaprezentovala je arhitektica **Zorica Sretenović.**

Po ovoj tački dnevnog reda nije bilo pitanja, niti diskusije.

-Skupština je usvojila Predlog odluke o donošenju Detaljnog urbanističkog plana ″Vranićke njive″ u Podgorici (glasalo je 49 odbornika: 32 »za«, 17 »uzdržanih« glasova).

U vezi sa **JEDANAESTOM TAČKOM** dnevnog reda - **Predlogom odluke o donošenju Detaljnog urbanističkog plana ″Gornja Gorica 2 - dio zone B″ u Podgorici,** u ime obrađivača “Arhient” d.o.o., koncept Planaprezentovala je arhitektica **Mirka Đurović**.

Pitanja vezano za rješavanje imovinsko pravnih odnosa i izgradnju Bulevara Baku, postavio je odbornik **Luka Rakčević,** a odgovor je dala **Zorica Rakčević**, v.d. pomoćnice sekretara Sekretarijata za planiranje i uređenje prostora i zaštitu životne sredine.

Po ovoj tački dnevnog reda nije bilo diskusije.

-Skupština je usvojila Predlog odluke o donošenju Detaljnog urbanističkog plana ″Gornja Gorica 2 - dio zone B″ u Podgorici, sa ispravkom tehničke greške Odbora za Statut i propise (glasalo je 50 odbornika: 32 »za«, 18 »uzdržanih« glasova).

 U vezi sa **DVANAESTOM TAČKOM** dnevnog reda - **Predlogom odluke o donošenju Detaljnog urbanističkog plana ″Zona centralnih djelatnosti - Cetinjski put″ u Podgorici,** koncept Plana, u ime obrađivača, Winsoft” d.o.o. i “CAU-Centar za arhitekturu i urbanizam” d.o.o., prezentovao je arhitekta **Predrag Bulajić.**

 Po ovoj tački dnevnog reda nije bilo pitanja, niti diskusije.

-Skupština je usvojila Predlog odluke o donošenju Detaljnog urbanističkog plana ″Zona centralnih djelatnosti - Cetinjski put″ u Podgorici (glasalo je 48 odbornika: 30 »za«, 18 »uzdržanih« glasova).

U vezi sa **TRINAESTOM TAČKOM** dnevnog reda **- Predlogom odluke o donošenju Detaljnog urbanističkog plana ″Zelenika″ u Podgorici,** koncept Plana, u ime obrađivača, Winsoft” d.o.o. i “CAU-Centar za arhitekturu i urbanizam” d.o.o., prezentovao je arhitekta **Predrag Bulajić.**

 Po ovoj tački dnevnog reda nije bilo pitanja, niti diskusije.

-Skupština je usvojila Predlog odluke o donošenju Detaljnog urbanističkog plana ″Zelenika″ u Podgorici (glasalo je 49 odbornika: 33 »za«, 16 »uzdržanih« glasova).

U vezi sa **ČETRNAESTOM TAČKOM** dnevnog reda - **Predlogom odluke o donošenju Detaljnog urbanističkog plana ″Zabjelo B2″ u Podgorici,** koncept Plana, u ime obrađivača, Winsoft” d.o.o. i “CAU-Centar za arhitekturu i urbanizam” d.o.o., prezentovao je arhitekta **Predrag Bulajić.**

 Po ovoj tački dnevnog reda nije bilo pitanja, niti diskusije.

-Skupština je usvojila Predlog odluke o donošenju Detaljnog urbanističkog plana ″Zabjelo B2″ u Podgorici (glasalo je 50 odbornika: 32 »za«, 18 »uzdržanih« glasova).

U vezi sa **PETNAESTOM TAČKOM** dnevnog reda **- Predlogom odluke o donošenju Detaljnog urbanističkog plana ″Blok 35 i 36″ u Podgorici,** koncept Plana, u ime obrađivača, Winsoft” d.o.o. i “CAU-Centar za arhitekturu i urbanizam” d.o.o., prezentovao je arhitekta **Predrag Bulajić.**

Pitanja su postavili odbornici **Vladimir Čađenović,** vezano za problem nedovoljnog broja parking mjesta, **Miodrag Bešović,** vezano za indeks zauzetosti zelenih površina i **Luka Rakčević**, vezano za namjenu površina u zahvatu ovog DUP- a, koja je predviđena planom višeg reda. Odgovor na postavljena pitanja dao je arhitekta **Predrag Bulajić.**

Po ovoj tački dnevnog reda nije bilo diskusije.

 Skupština je usvojila Predlog odluke o donošenju Detaljnog urbanističkog plana ″Blok 35 i 36″ u Podgorici (glasao je 51 odbornik: 32 »za«, 11 »protiv«, 8 »uzdržanih« glasova).

U vezi sa **ŠESNAESTOM TAČKOM** dnevnog reda **- Predlogom odluke o donošenju Detaljnog urbanističkog plana ″Čepurci -dio″ u Podgorici,** koncept Plana, u ime obrađivača, Winsoft” d.o.o. i “CAU-Centar za arhitekturu i urbanizam” d.o.o., prezentovao je arhitekta **Predrag Bulajić.**

 Po ovoj tački dnevnog reda nije bilo pitanja, niti diskusije.

-Skupština je usvojila Predlog odluke o donošenju Detaljnog urbanističkog plana ″Čepurci -dio″ u Podgorici (glasalo je 49 odbornika: 32 »za«, 17 »uzdržanih« glasova).

U vezi sa **SEDAMNAESTOM TAČKOM** dnevnog reda - **Predlogom odluke o donošenju Detaljnog urbanističkog plana ″Zabjelo 8″ u Podgorici,** koncept Plana, u ime obrađivača, “Urbanprojekt” a.d. i “Civil engineer” d.o.o., prezentovala je arhitektica **Zorica Sretenović.**

Pitanje u vezi sa različitim postupanjem po zahtjevima za promjenju spratnosti, postavio je odbornik **Nikola Kažić**, a odgovor je dala arhitektica  **Sretenović.**

Po ovoj tački dnevnog reda nije bilo diskusije.

- Skupština je usvojila Predlog odluke o donošenju Detaljnog urbanističkog plana ″Zabjelo 8″ u Podgorici (glasalo je 45 odbornika: 29 »za«, 16 »uzdržanih« glasova).

U vezi sa **OSMNAESTOM TAČKOM** dnevnog reda - **Predlogom odluke o prodaji građevinskog zemljišta u zahvatu DUP-a ″Dajbabe - Zelenika - dio planske zone 11″ - izmjene i dopune,**  odbornik **Vladimir Čađenović** je postavio pitanje da li je Skupština donijela Odluku o građevinskom zemljištu koja može biti predmet raspolaganja u 2018. godini, a odgovor je dao predstavnik predlagača **Mladen Ilić,** direktor Direkcije za imovinu.

 Nakon toga, odbornik **Čađenović** je, u proceduralnom reagovanju, ukazao da na WEB prezentaciji Skupštine Glavnog grada, nema usvojenih akata Skupštine Glavnog grada.

Po ovoj tački dnevnog reda nije bilo diskusije.

 - Skupština je usvojila Predlog odluke o prodaji građevinskog zemljišta u zahvatu DUP-a ″Dajbabe - Zelenika - dio planske zone 11″ - izmjene i dopune (glasalo je 49 odbornika: 32 »za«, 14 »protiv«, 3»uzdržana« glasa).

U vezi sa **DEVETNAESTOM TAČKOM** dnevnog reda **- Predlogom odluke o davanju saglasnosti za zasnivanje stvarne službenosti na neodređeno vrijeme uz naknadu na dijelu katastarskih parcela broj 210 i 218/1 KO Mrke,**  nije bilo pitanja, niti diskusije.

- Skupština je usvojila Predlog odluke o davanju saglasnosti za zasnivanje stvarne službenosti na neodređeno vrijeme uz naknadu na dijelu katastarskih parcela broj 210 i 218/1 KO Mrke, sa ispravkom tehničke greškeOdbora za Statut i propise (glasalo je 49 odbornika: 32 »za«, 17 »uzdržanih«, glasova).

 U vezi sa **DVADESETOM TAČKOM** dnevnog reda - **Izvještajem o postupanju u upravnim stvarima kod organa uprave Glavnog grada - Podgorice za 2017. godinu,** nije bilo pitanja, niti diskusije.

- Skupština je usvojila Izvještaj o postupanju u upravnim stvarima kod organa uprave Glavnog grada - Podgorice za 2017. godinu (glasalo je 49 odbornika: 32 »za«, 17 »uzdržanih« glasova).

U vezi sa **DVADESETPRVOM TAČKOM** dnevnog reda **- Izvještajem o sprovođenju plana upravljanja komunalnim i neopasnim građevinskim otpadom u Glavnom gradu za 2017. godinu,** nije bilo pitanja, niti diskusije.

- Skupština je usvojila Izvještaj o sprovođenju plana upravljanja komunalnim i neopasnim građevinskim otpadom u Glavnom gradu za 2017. godinu (glasalo je 48 odbornika: 32 »za«, 16 »uzdržanih« glasova).

U vezi sa **DVADESETDRUGOM TAČKOM** dnevnog reda -**Informacijom o pripremljenosti turističke sezone u Glavnom gradu - Podgorici u 2018. godini,** pitanje, koje se odnosi na lokalitete koje turisti najčešće posjećuju, postavio je odbornik **Nikola Kažić,** a odgovor je dao predstavnik predlagača **Ivan Terzić,** sekretar Sekretarijata za rad, mlade i socijalno staranje.

 Po ovoj tački dnevnog reda diskutovali su: odbornik **mr Mihailo Anđušić,** koji jeafirmativno komentarisao Informaciju, porast broja turista i ostvarivanje prihoda po tom osnovu, kao i rad Turističke organizacije i uprave Glavnog grada i odbornik **Nikola Kažić,** koji je ocijenioda je mali procenat prihoda od turizma Podgorice u ukipnom Budžetu države i da Podgorica ima lošu infrastrkturnu turističku ponudu.

 Gradonačelnik **dr Ivan Vuković** jeistakao da je prisutan snažan trend rasta broja turista i noćenja u Glavnom gradu i konstantnost turističke posjete tokom cijele godine. Takođe je istakao da se kulturno-istorijsko nasleđe i prirodne ljepote Grada koriste u sve većoj mjeri i naveo što je Glavni grad uradio na tom planu.

-Skupština je usvojila Informaciju o pripremljenosti turističke sezone u Glavnom gradu - Podgorici u 2018. godini (glasalo je 49 odbornika: 32 »za«, 12 »protiv« i 5 »uzdržanih« glasova).

Nakon toga, odbornik **Vladimir Čađenović** je obavijestio da opozicija neće prisustvati sljedećoj tački dnevnog reda, Izbor i imenovanja, iz razloga zbog kojih su napustili i prethodne dvije konstitutivne sjednice.

Opozicija je napustila sjednicu u 17 časova.

Zatim se prešlo na **DVADESETTREĆU TAČKU** dnevnog reda - **Izbor i imenovanja**.

Predsjednik **Suhih** je istakao da pod ovom tačkom dnevnog reda ima deset predloga Odbora za izbor i imenovanja, i to:

1. Predlog za davanje saglasnosti na Odluku gradonačelnika o izboru **Časlava Vešovića** za zamjenika gradonačelnika;
2. Predlog za davanje saglasnosti na Odluku gradonačelnika o izboru **dr Slađane Vujačić,** za zamjenicu gradonačelnika;
3. Predlog odluke o obrazovanju Komisije za izradu Statuta Glavnog grada;
4. Predlog rješenja o imenovanju Savjeta za prevenciju narkomanije;
5. Predlog rješenja o imenovanju Savjeta za davanje predloga naziva naselja, ulica i trgova;
6. Predlog Rješenja o izmjeni Rješenja o imenovanju Odbora za društvene djelatnosti;
7. Predlog Rješenja o izmjeni Rješenja o imenovanju Odbora za planiranje i uređenje prostora, komunalno stambenu djelatnost, saobraćaj i zaštitu životne sredine;
8. Predlog Rješenja o izmjeni Rješenja o određivanju odbornika koji će prisustvovati sklapanju braka;
9. Predlog rješenja o izmjeni Rješenja o imenovanju Pozorišnog savjeta Javne ustanove Gradsko pozorište;
10. Predlog rješenja o izmjeni Rješenja o imenovanju Savjeta Javne ustanove KIC ”Zeta”.

Na predlog predsjednika S**uhiha,** Skupštinaje prvo razmatrala predloge o davanju saglasnosti na odluke o imenovanju zamjenika i zamjenice gradonačelnika, a zatim ostale predloge.

 Predloge o davanju saglasnosti na izbor zamjenika i zamjenice gradonačelnika, obrazložio je predsjednik Odbora za izbor i imenovanja **mr Mihailo Anđušić.**

O navedenim predlozima nije bilo drugih diskusija, niti pitanja.

-Skupština je usvojila predlog i dala saglasnost na Odluku gradonačelnika o izboru **Časlava Vešovića**, za zamjenika gradonačelnika (glasao je 31 odbornik: 31 »za«);

 -Skupština je usvojila predlog i dala saglasnost na Odluku gradonačelnika o izboru **dr Slađane Vujačić,** za zamjenicu gradonačelnika (glasao je 31 odbornik: 31 »za«).

U vezi sa ostalim predlozima, nije bilo pitanja, niti diskusije.

-Skupština je usvojila Predlog odluke o obrazovanju Komisije za izradu Statuta Glavnog grada, u sastavu: **dr Đorđe Suhih,** predsjednik, **Miloš Nikolić**, zamjenik predsjednika i članovi: **Marija Đuričković** –**Gojčević, Ivan Jeknić, Nataša Vučinić, Jovan Rabrenović, Radoš Zečević, Vladimir Čađenović, Štjefan Camaj, Luka Rakčević** i **Mišela Manojlović** (glasao je 31 odbornik: 31 »za«);

-Skupština je usvojila Predlog rješenja o imenovanju Savjeta za prevenciju narkomanije Skupštine Glavnog grada-Podgorice, u sastavu: **Dijana Milošević,** za predsjednicu, a za članove: **Marija Đuričković-Gojčević, dr Janko Žujović, Sonja Radunović, Miodarg Bešović, dr Ljubinko Kaluđerović, Tanja Mandić, Tamara Milić** i **Dušan Raspopović** (glasao je 31 odbornik: 31 »za«);

-Skupština je usvojila Predlog rješenja o imenovanju Savjeta za davanje predloga naziva naselja, ulica i trgova Skupštine Glavnog grada-Podgorice, u sastavu: **dr Vladimir Vojinović**, za predsjednika, a za članove: **dr Nedžad Drešević, Nikola Rakočević**, **mr Nataša Gazivoda, Draško Vučinić**, **Mitar Vuković, Vladimir Čađenović**, **Radoš Zečević, Zoran Mikić, Husein-Ceno Tuzović, Momčilo Vujošević, Darko Šuković** i **Cvetko Vukčević** (glasao je 31 odbornik: 31 »za«);

-Skupština je usvojila Predlog rješenja o izmjeni Rješenja o imenovanju Odbora za društvene djelatnosti, međuopštinsku i međunarodnu saradnju Skupštine Glavnog grada-Podgorice, kojim se razrješavaju: **dr Nermin Abdić**, dužnosti predsjednika Odbora, **Nikola Rakočević** i **dr Branka Bošnjak,** dužnosti članova Odbora, a imenuju se: dr **Vladimir Vojinović**, za predsjednika Odbora, a za članove **Stefan Šaponjić, Andrija Klikovac** i **Marija Marović** (glasao je 31 odbornik: 31 »za«);

-Skupština je usvojila Predlog rješenja o izmjeni Rješenja o imenovanju Odbora za planiranje i uređenje prostora, komunalno stambenu djelatnost, saobraćaj i zaštitu životne sredine Skupštine Glavnog grada-Podgorice, kojim se **Jovan Pejović** razrješava dužnosti člana Odbora, a **Vladimir Bulatović**, imenuje za člana Odbora (glasao je 31 odbornik: 31 »za«);

-Skupština je usvojila Predlog rješenja o izmjeni Rješenja o određivanju odbornika koji će prisustvovati sklapanju braka, kojim se, umjesto odbornika pod tačkama 1, 5, 6 i 9Rješenja, za prisustvovanje sklapanju braka kod nadležnog organa Glavnog grada, određuju odbornici **Marijana Petranović,** **Nenad Vujošević, Džemal Lekić** i **Slobodanka Marković**  (glasao je 31 odbornik: 31 »za«);

-Skupština je usvojila Predlog rješenja o izmjeni Rješenja o imenovanju Pozorišnog savjeta Javne ustanove Gradsko pozorište, kojim se **Emil Đokić** razrješava dužnosti člana Savjeta (glasao je 31 odbornik: 31 »za«);

 - Skupština je usvojila Predlog rješenja o izmjeni Rješenja o imenovanju Savjeta Javne ustanove KIC ”Zeta”, kojim se **Valentina Dobrović** razrješava dužnosti članice Savjeta (glasao je 31 odbornik: 31 »za«).

Sa ovim je dnevni red sjednice iscrpljen, pa se prešlo na postavljanje odborničkih pitanja.

S tim u vezi, predsjednik **Suhih** je podsjetio na osnovne odredbe Poslovnika koje se odnose na postavljanje odborničkog pitanja.

Zatim je obavijestio koji su odbornici opozicije prilikom napuštanja sjednice, predali odbornička pitanja.

ODBORNIČKA PITANJA

**Vladimir Čađenović:**

1.Koliko je lica od 01.01.2017. godine do 31.08.2018. godine zasnovalo radni odnos na neodređeno vrijeme, koliko na određeno vrijeme, koliko je lica bilo angažovano po osnovu Ugovora o privremenim i povremenim poslovima, koliko lica je bilo angažovano po osnovu Ugovora o djelu u svim organima uprave i službama Glavnog grada, kao i privrednim društvima i javnim ustanovama čiji je osnivač Glavni grad? Molim da mi podatke dostavite po mjesecima za naznačeni period.

 2.Javnost je obaviještena da je u septembru 2017. godine potpisan Ugovor o finansijskoj realizaciji i kreditnoj podršci realizaciji projekta izgradnje sistema za prečišćavanje otpadnih voda u Podgorici. Takođe je najavljeno da će se međunarodni tender za realizaciju ovog projekta objaviti u prvom kvartalu 2018. godine. U vezi sa prethodnim pitam da li su stvorene sve stručno tehničke pretpostavke za pristupanje realizaciji ovog projekta od izuzetnog značaja za Glavni grad, da li je definitivo određena liokacija za uređaj za prečišćavanje otpadnih voda i da li se ona nalazi na najčešće pominjanoj lokaciji na početku sela Botun i da li je definitivno odabrana tehnologija tretmana kanalizacionog mulja i koja je to tehnologija? Da li je objavljen najavljeni međunarodni tender za realizaciju ovog projekta i ako nije, iz kojih razloga se kasni? Da li se u trupu saobraćajnice od raskrsnice nikšićkog i cetinjskog puta prema Cetinju čija modernizacija je u toku, postavljaju cijevi primarne kanalizacione mreže za odvod otpadnih voda prema uređaju za prečišćavanje otpadnih voda i, ako se postavljaju, kada i kojim ugovorom je uređeno izvođenje tih radova, ko je izvođač tih radova, kolika je ugovorena cijena i koji je ugovoreni rok za te radove, kao i koliko je sredstava Glavni grad do sad isplatio izvođaču radova po ovom osnovu?

**Janko Krstović**:

 1.Značajan broj zaposlenih radnika i bivših zaposlenih radnika u svojstvu tužioca vode sudski spor protiv Glavnog grada Podgorica kao tuženog. I to iz razloga što je opština svojim zaposlenim pogrešno vršila obračun zarada i na taj način im pričinila materijalnu štetu. Polazeći od iznijetog, pitam: koliko je ukupno sporova pokrenuto od strane zaposlenih radnika, koliki broj sporova je okončan i u koliko je slučajeva postupak u toku, odnosno, koliko ukupno iznose dosuđeni iznosi zaposlenima na ime naknade materijalne štete zbog pogrešnog obračuna plata, kolika su ukupna sredstva isplaćena na ime obračunate zakonske zatezne kamate, kao i koliki su ukupno isplaćeni troškovi parničnog postupka po svim presudama?

 2. Skupština Glavnog grada Podgorice, na sjednici održanoj 11.03.2016. godine donijela je Odluku o obrazovanju Komisije za izradu izmjena i dopuna Statuta Glavnog grada (broj 02-030/16422). Takođe, predsjednik dr Đorđe Suhih, na osnovu člana 61 Statuta Glavnog grada donio je Rješenje o obrazovanju radne grupe za izradu nacrta odluke o mjesnim zajednicama (broj 02-030/15-1788). Polazeći od iznijetog pitam: da li su za rad ovih radnih tijela planirana novčana sredstva, i ako jesu, koliko ta sredstva iznose i za koje namjene su utrošena? Podatke tražim posebno za Odluku o obrazovanju Komisije za izradu izmjena i dopuna Statuta Glavnog grada i za Rješenje o obrazovanju radne grupe za izradu Nacrta odluke o mjesnim zajednicama, i to po namjeni za koju su sredstva utošena.

**Štjefan Camaj:**

1. Kada će započeti izgradnja bulevara od kružnog toka kod puta Radomira Ivanovića i Bulevara Josipa Broza Tita, do Šipčanika, kao i kolika je procjena potrebnog ulaganja za realizaciju ove investicije i da li su u budžetu Glavnog grada i kapitalnom budžetu Crne Gore za 2018. godinu planirana sredstva za ovu investiciju i u kom iznosu?

**Tanja Džankić:**

1.Koja fizička i pravna lica i po kom osnovu koriste prostorije Doma u Donjoj Gorici u kojoj se nalaze i prostorije MZ Donja Gorica?

 2.Iz kojih razloga nijesu završeni radovi na prvoj fazi vodovoda za Bratonožiće i kada će navedeni vodovod biti pušten za upotrebu?

**Boško Kovačević:**

 1.Da li je organima Glavnog grada poznato da se većina građana Zagoriča svakodnevno suočava sa vrlo ozbiljnim problemom potpunog zakrčenja saobraćaja u raskrsnici ulica Vaka Đurovića, II Crnogorskog bataljona i puta preko Vezirovog mosta, koji im dolazak na posao, dolazak u školu ili završetak drugih obaveza zbog kojih treba doći prema centru grada ili njegovom dijelu preko Morače, predstavlja ogromnu poteškoću zbog koje se teško može planirati blagovremenost polaska bez rizika kašnjenja i uz gubitak dragocjenog vremena, kao i puno toga još? Da li nadležni organi Glavnog grada imaju viziju rješenja ovog prblema i da li rade na njegovom rješavanju kao i kada se može očekivati rješavanje ovog pitanja?

 2.Da li organi Glavnog grada prepoznaju potrebu rekonstrukcije i modernizacije putnog pravca Farmaci-Lekići-Grbavci-Vukovići, kao važne saobraćajnice koja, ne samo što prolazi kroz naselja u kojima živi nekoliko hiljada stanovnika i koja predstavlja saobraćajnu vezu za vodoizvorište “Bolje sestre”, već se sve više koristi i kao alternativna saobraćajnica jadranskoj magistrali koju najviše koriste privredni subjekti i putnici iz južnog dijela Podgorice koji idu prema Baru i Ulcinju i obratno, zbog skraćenja puta i izbjegavanja saobraćajnih gužvi u centru grada? Kada se može očekivati početak i završetak realizacije ovog značajnog investicionog projekta rekonstrukcije i modernizacije navedenog putnog pravca i iz kojih razloga je povučena mehanizacija za proširenje dijela ove saobraćajnice na mjestu zvanom “iza Mitrove njive” na samo polovini obavljenog posla?

**Nikola Kažić:**

 1. Javnost je upoznata da se, poslije sjajnih sportskih rezultata Košarkaškog kluba “Budućnost-Voli” i plasmana u Evroligu, pristupilo modernizaciji velike sportske sale CS “Morača”, kako bi se ispunili kriterijumi i uslovi za održavanje utakmica košarkaške Evrolige u toj sali. U vezi sa prethodnim molim za odgovor na pitanje koji pravni subjekt je potpisao ugovor(e) o izvođenju radova na rekonstrukciji, modernizaciji i opremanju velike sale SC “Morača” u svojstvu naručioca radova, ko je izvođač radova, po kojoj proceduri je izvođač radova odabran, kolika je ugovorena cijena za izvođenje predmetnih radova uz davanje strukture cijene po vrsti radova i opreme koja se isporučuje, koji je ugovoreni rok za završetak radova, koliko iznosi ugovorena cijena za sve radove i kako je ugovoreno plaćanje cijene za sve ugovorene radove, kao i da li će isplaćena cijena tretirati kapitalni budžet Glavnog grada za 2018. godinu?

 2.Koje konkretne aktivnosti su nadležni organi Glavnog grada i nadležno d.o.o. čiji je osnivač Glavni grad do sada preduzeli na realizaciji investicionog projekta izgradnje vodovoda za gornju Lješansku nahiju? Molim da se u odgovoru na ovo odborničko pitanje konkretno navedu i podaci o tome koliko sredstava je opredijeljeno da se uloži za realizaciju ove investicije u 2018. godini, kao i kakva je projekcija i očekivanje u pogledu roka u kojem građani gornje Lješanske nahije mogu očekivati da će im ovaj izuzetno značajan životni problem biti riješen.

**Bogdan Božović:**

 1.Da li Glavni grad u skorije vrijeme planira da realizuje obećano, tj. da rekonstruiše ulicu Vojislavljevića? Od rekonstrukcije se odustalo odlukom da se izgradi južna zaobilaznica, ali bez obzira na tu odluku građani tog dijela grada očekuju da se realizuje obećanje.

**Radmila Čagorović:**

 1.Kada će Glavni grad postupiti po Odluci o radu mjesnih zajednica? Skupština Glavnog grada donijela je Odluku u februaru 2016. godine o mjesnim zajednicama i do današnjeg dana ta odluka nije ispoštovana.

 2.Kada će završiti obnova-rekonstrukcija starog dijela puta od Podgorice prema Danilovgradu oko 5 km na podgoričkoj teritoriji do ZIKS-a?

**Ivana Bojović:**

 1.U kakvom stanju se nalazi, i ako se upotrebljava u koje svrhe, poslovni prostor u okviru objekta stadiona Budućnosti, u kojem je planiran rad gradske televizije, da li se oprema koja je nabavljena u tu svrhu nalazi u predmetnom poslovnom prostoru i da li je planiran početak rada gradske televizije, kao i da li se navedena oprema može upotrijebiti za namjenu za koju je nabavljena?

 2.Kada će početi izgradnja Bulevara Veljka Vlahovića, kao i kolika je procjena potrebnog ulaganja za realizaciju ove investicije i da li su u budžetu Glavnog grada za 2018. godinu planirana sredstva za ovu investiciju i u kolikom iznosu?

**Branko Vuković:**

 1.Skupština Glavnog grada na sjednici od 03.04.2014.godine je dala saglasnost za prodaju Dječjeg saveza u Sutomoru. Molim vas da me obavijestite što je preduzeto da se ova odluka realizuje ili eventualno opozove i u kakvom se stanju nalazi ova vrijedna imovina koja je u zahvatu DUP-a Sutomore centar veličine 6.365 m2.

 2.Da li je cjelokupno zemljište na kome je planirana izgradnja postrojenjna za prečišćavanje otpadnih voda na lokaciji u Botunu u državnom vlasništvu, odnosno u državnom vlasništvu sa pravom raspolaganja Glavnog grada, a ako nije koje je kat.parcele potrebno kupiti i u čijem su vlasništvu?

**Sonja Radunović:**

 1.Javnost je 23.05.2018. godine obaviještena da je potpisan Ugovor o izgradnji mosta na Morači, čime su se stekli uslovi da počnu radovi na izgradnji Jugozapadne obilaznice Podgorica. U vezi sa prethodnim, molim odgovor na pitanje da li je završen postupak eksproprijacije na trasi Južne obilaznice, koliko iznosi ugovorena cijena za izgradnju sve tri faze Južne obilaznice, ko su izvođači radova na svakoj fazi obilaznice, koji je ugovoreni rok za završetak izgradnje svake faze obilaznice, kako je ugovoreno plaćanje cijene za izvedene radove i koliki iznos ugovorene cijene je do sada isplaćen izvođaču, odnosno izvođačima radova po svakoj fazi obilaznice posebno. Da li je Glavni grad kao investitor i naručilac posla ispunio sve ugovorene uslove za početak radova na svakoj fazi Južne obilaznice, da li se kasni sa početkom radova u odnosu na ugovoreni rok i ako se kasni ko je odgovoran za kašnjenje i koji su neposredni razlozi za kašnjenje?

 2.Da li je objekat Gradskog parlamenta hortikularno uređen na način kako je projektovan, odnosno da li su bile predviđene žardinjere na prvom spratu i na zadnjoj etaži ukupne dužine 150 metara, a ako jesu zbog čega nije izvršeno zasađivanje mediteranskog rastinja na već opisanim mjestima ovog objekta?

**Pavićević Marija:**

1.Neposredno uoči održavanja parlamentarnih izbora u Crnoj Gori 16.10.2016. godine, postavljen je kamen temeljac za izgradnju zgrade Gradskog pozorišta u Podgorici, tada je građanima Podgorice poručeno da, poslije 65 godina čekanja, nema nikakvih prepreka da ovaj objekat bude završen u predviđenom roku jer je novac za njegovu izgradnju obezbijeđen u kapitalnom budžetu Glavnog grada. Kako su od početka kamena temeljca protekle gotovo pune dvije godine, a do sada su na objektu Gradskog pozorišta urađeni samo grubi građevinski radovi, molim za odgovor na pitanje koji je ugovoreni rok za završetak izgradnje objekta Gradskog pozorišta i njegovog stavljanja u funkciju, kolika je ugovorena cijena za njegovu izgradnju, koliko je do sada plaćeno izvođaču radova od ugovorene cijene, da li ima odstupanja u odnosu na ugovorenu dinamiku završetka radova i, ako ima, koji su razlozi kašnjenja i što je preduzeto za otklanjanje razloga kašnjenja?

 2.Kada će započeti radovi na sanaciji klizišta u mjestu Gornja Vrbica na putnom pravcu Doljani-Medun, a s obzirom da je nadležni državni organ zabranio odvijanje saobraćaja iz razloga bezbjednosti na pomenutom klizištu, kada se planira završetak i potpuna sanacija oštećenog dijela navedenog puta?

Sjednica je zaključena u 17,20 časova.

 **V.D. S E K R E T A R-a, PREDSJEDNIK SKUPŠTINE,**

 **Veselin Vukčević dr Đorđe Suhih**